Glitch

Jeg (Torben Sangild) har skrevet om glitch-musik i artiklerne Glitch - The Beauty of Malfunction og Klik, tik, bip, sssss, fffff - Glitch-musik og æstetiseringen af det teknologiske lydmiljø (se nedenfor). Jeg skriver også en smule om glitch i Støjens æstetik (s. 110-12) og kommer ind på fænomenet i et par andre artikler om elektronisk musik.

Hvad er glitch?
Ordet “glitch” betegner en mindre defekt i et elektronisk apparat eller system. Inden for elektronisk musik er glitch musik der benytter sig af teknologiens fejllyde (fx cd’en der går i hak) eller af de diskrete bilyde ved teknologien som ikke har nogen funktion eller rolle. Disse lyde samples og bruges i musikalske kompositioner - enten rendyrket eller sammen med andre lyde. Glitch-elementerne giver musikken et bestemt (ofte skrøbeligt) udtryk, og rummer samtidig en række konceptuelle aspekter. Der er overlap mellem glitch-musik og betegnelser som “clicks’n’cuts” og “click-hop”.

”Glitch - The Beauty of Malfunction”
The article “Glitch - The Beauty of Malfunction” by Torben Sangild is published in the book ‘’Bad Music'' (Routledge 2004).

Glitch music makes use of malfunctioning technology: the sounds of destroyed CDs, clicks and cuts, static noise etc. etc. Sangild describes the music as well as its critical consequences, dividing glitch in three overall styles or subgenres: 1. Conceptual Glitch, 2. Oceanic Glitch and 3. Minimal Click. He focuses on four music examples: Yasunao Toné, Oval, Ryoji Ikeda and Alva Noto. The aim is to descibe the peculiar sensibility and alternative beauty of glitch music, seeing a potential for a critically different relating to the sounds of everyday technology.

”Klik, tik, bip, sssss, fffff”
Torben Sangild: “Klik, tik, bip, sssss, fffff - Glitchmusik og æstetiseringen af det teknologiske lydmiljø” i Det æstetiskes aktualitet (Multivers, 2006).

Artiklen undersøger aspekter af vores sanselige forhold til teknologien med glitch-musikken som omdrejningspunkt. Æstetiseringen har her tre niveauer: for det første den designede lyd vi omgås teknologien gennem, for det andet glitch-musikkens udnyttelse af de ikke-designede lyde fra teknologien: især fejllyde fra CD-afspillere og computere, men også de undselige mikro-driftslyde som vi i hverdagen overhører eller betragter som en ambiens, en akustisk økologi i teknologiske miljøer. Glitch-musikken reflekterer og kritiserer vores ofte meget ubevidste sanselige omgang med teknologien, og skaber samtidig en æstetisering på et tredje niveau: en ny form for skønhed med et lydmateriale der ellers betragtes som grimt og uønskværdigt. Denne artikel har passager til fælles med den engelske Routledge-artikel (se ovenfor), men er noget kortere og har æstetiseringen som fokus.

Eksterne links
(Kommer snart)

Publikationer

Torben Sangild

Forside